Telly Savalas

Telly Savalas (* 21. január 1922, Garden City, New York, USA† 22. január 1994, Universal City, Kalifornia) bol americký herec, režisér, spevák, producent a novinár. Medzi jeho najznámejšie úlohy patrí Theo Kojak z amerického televízneho seriálu Kojak z rokov 19731978.

Životopis 
Narodil sa ako Aristotelis Savalas v rodine gréckych prisťahovalcov, jeho otec bol obchodník, matka výtvarníčka.

Počas druhej svetovej vojny slúžil tri roky v americkej armáde a po zranení bol vyznamenaný Purpurovým srdcom. Po vojne vyštudoval psychológiu na Columbijskej univerzite, po absolutóriu úspešne pracoval najprv ako štátny úradník na ministerstve vnútra. V druhej polovici päťdesiatych rokov 20. storočia pracoval pre televíznu stanicu ABC ako režisér a produkčný televízneho spravodajstva.

Potom pracoval ako divadelný režisér, ako herec začal hrať až koncom 50. rokov, v televízii sa objavil prvýkrát až v roku 1959 vo veku 35 rokov, kedy hral gréckeho sudcu. V roku 1965 si zahral v snímke Najväčší príbeh všetkých čias, kedy si pre rolu Piláta Pontského musel oholiť hlavu. Tento image sa mu zapáčil natoľko, že holohlavý zostal až do konca svojho života.

Vďaka svojmu zjavu často hral rôznych dobrodruhov, psychopatov, ľudí na okraji spoločnosti a pod.

Diskografia (LP platne) 
 1974 Telly
 1976 Who Loves Ya, Baby

Referencie

Iné projekty

Externé odkazy 
 
 
  
 Telly Savalas na FDb.cz
 Oficiálna stránka

Zdroj 

Filmoví herci USA
Televízni herci USA
Divadelní herci USA
Televízni režiséri USA
Speváci USA
Rozhlasové osobnosti USA
Držitelia ceny Zlatý glóbus za najlepší mužský herecký výkon v seriáli (dráma)
Držitelia ceny Emmy
Absolventi Kolumbijskej univerzity
Osobnosti USA gréckeho pôvodu
Osobnosti zo štátu New York
Úmrtia na rakovinu prostaty